সাফ চ্যাম্পিয়নশিপের দ্বিতীয় আসরে বাংলাদেশ অনূর্ধ্ব-১৫ নারী ফুটবল দল ছিল ‘বি’ গ্রুপে। সেখানে প্রথম ম্যাচে তারা পাকিস্তানের মেয়েদের ১৪-০ গোলে হারায়। পরের ম্যাচে নেপালের মেয়েদের হারায় ৩-০ ব্যবধানে। তাতে গ্রুপ চ্যাম্পিয়ন হয়ে সেমিফাইনাল নিশ্চিত করে। সেমিফাইনালে তারা পায় স্বাগতিক ভুটানের মেয়েদের। তাদের ৫-০ গোলে উড়িয়ে দিয়ে টানা দ্বিতীয়বারের মতো ফাইনাল নিশ্চিত করে। ১৮ আগস্ট ফাইনালে ভারতের মুখোমুখি হয় বাংলাদেশের কিশোরীরা। দারুণ লড়াই করেও ৬৬ মিনিটে গোল হজম করে হেরে যায়।